钦定古今图书集成/明伦汇编/氏族典/第405卷 > 《梁肃集》 > 《外王父赠秘书少监东平吕公神道碑铭》
## 钦定古今图书集成/明伦汇编/氏族典/第405卷 > 《梁肃集》 > 《外王父赠秘书少监东平吕公神道碑铭》

公之先，出自姜姓，太公之裔也。唐虞之际，佐治洪水
有功，以能为禹股肱心膂，命曰“有吕氏。”洎太公誓苍
薙，平商牧；桓公责包茅，匡周道，传国七百，列于《春秋》。
汉兴，以勋戚在侯服者二十人。临泗侯之孙通封于
东平，其后国除，为郡著族。元魏末，有汶阳公思礼者，
扶翼周文，开霸关右，历行台右丞兵部尚书。时魏分
为西东，中夏壅隔，遂居于河东。今为蒲人也。